Ад сярэдзіны 1870-х, як вядома, Мінейка жыў у Грэцыі, дзе займаўся археалагічнымі даследаваннямі, спрычыніўся да аднаўлення Алімпійскіх гульняў ды зрабіў процьму карысных справаў для сваёй новай Бацькаўшчыны. Мінейка ажаніўся з Празерпінай Манарыс, а іх дачка Зоф’я стала жонкай Георгіяса Папандрэу-старэйшага (1888—1968) — вядомага палітыка, прэм’ера ўрада Грэцыі ў эміграцыі (1944—1945), а таксама ў 1963—1965 гадах.